הוועדה המיוחדת לטיפול בשורדי השואה, כנסת 25, פרוטוקול מספר 33, 2024-01-23 00:00

מירב כהן: קשה אפילו לפתוח היום דיון בכנסת

מירב כהן:  אנחנו קמנו הבוקר ליום באמת קשה מנשוא, עם בשורות מאוד מאוד קשות על עוד 21 חיילים שנהרגו אתמול בעזה

מירב כהן:  אז אנחנו כמובן שולחים מכאן תנחומים למשפחות ההרוגים וכמובן למשפחות של 136 חטופים וחטופות שעדיין בשבי, שאיתנו במחשבה ובלב בכל רגע נתון

מירב כהן:       אני רוצה לשתף אתכם שאחד הלוחמים שנהרגו השבוע הוא אוריאל אביעד סילברמן ז"ל, רק בן 23 ממושב נחלים

מירב כהן:  אוריאל הוא הבן של אביבה סילברמן, שהיא מייסדת עמותת אביב לניצולי שואה

מירב כהן:  שזו עמותה מאוד חשובה שעוזרת להרבה מאוד שורדים ושורדות

מירב כהן:  ויש לה גם נציגות כאן בוועדה מידי שבוע

מירב כהן:  אז אני מרגישה שהיא כמו חברת צוות שלנו, שאיבדה את הבן היקר שלה

מירב כהן:  מההספדים ששמעתי על אריאל, אז ברור שהוא אדם מאוד מיוחד, בן אדם של מעשים

מירב כהן:  איש שהיה שם תמיד בשביל החברים, שתמיד רוצה להתנדב ולעזור לזולת

מירב כהן:  כמובן ישר קפץ ורצה להתגייס למילואים, אפילו בלי שקראו לו

מירב כהן:  אז אני מוסרת מכאן לאביבה שאנחנו כולנו משתתפים בצערה העמוק ובאמת העמותה שהיא הקימה עזרה לכל כך הרבה אנשים, שהלוואי שברגע הקשה הזה נוכל לנחם אותה אפילו במעט

מירב כהן:  אז חיבוק ותנחומים

מירב כהן:       אני עוברת לנושא שעל סדר היום

מירב כהן:  קשה לעבור מהנושאים האלה לנושאים שוטפים, אבל אין ברירה

מירב כהן:  אז בעצם זה דיון שני שעוסק במקרים של ניצול כלכלי של זקנים

מירב כהן:  בעצם איך שפרצה המלחמה אני יכולה להעיד שלפחות הלשכה שלי קיבלה הרבה מאוד פניות מאנשים מבוגרים שנוצלו כלכלית

מירב כהן:  עלייה דרסטית אל מול תקופות שקדמו

מירב כהן:  אז בברומטר שלי יש עלייה מאוד מאוד משמעותית

מירב כהן:  והנוכלים גם לא היססו לנצל את החרדה של אותם מבוגרים מהמצב

מירב כהן:       חלק מסיפורי הכיסוי נגעו למלחמה, סיפורים כמו 'יש מתקפה אירנית ורוצים לחדור לחשבון הבנק שלכם, אז לכן אנחנו מבקשים את מספר החשבון, כדי להעביר לחשבון אחר'

מירב כהן:  ובאמת, גם אתם שמעתם פה מקרים מאוד קשים של אנשים מבוגרים שלקחו מהם סכומי עתק

מירב כהן:  גם 200,000 שקלים ו-300,000 שקלים וסכומים מאוד מאוד גבוהים

מירב כהן:  לפעמים זה גם רק 30,000 שקלים, אבל עבור אותם אנשים זה כל מה שהיה להם בחשבון הבנק

מירב כהן:  וזקנים נותרו ממש חסרי כול

מירב כהן:       אז זה דיון שני בנושא הזה

מירב כהן:  והיום אנחנו נקדיש את הדיון לשני חלקים: חלק אחד ממש מעבר פרטני על מקרים, כדי להבין גם את השיטה, אבל גם לראות פרטנית שעזרנו לאנשים

מירב כהן:  כי כל אדם כזה זה עולם ומלואו

מירב כהן:  בחלק השני אנחנו נעסוק בחקיקה שנדרשת כדי לקדם רגולציה אפקטיבית יותר, אכיפה והרתעה אל מול אותם נוכלים

מירב כהן:       אנחנו נתחים עם לשמוע את המקרים

מירב כהן:  אנחנו ממש ניגע במקרים פרטניים, כי כל מקרה כזה גם אפשר ללמוד ממנו על הכלל, וגם חשוב לנו לעזור לאנשים שכרגע החשבון שלהם ריק, אין להם איך להמשיך את החיים שלהם

מירב כהן:  זו הסיטואציה

מירב כהן:  אז אנחנו נתחיל עם ליאן ואבא שלה

מירב כהן:  תודה רבה שבאתם

ליאן רצון: תודה לכם

מירב כהן: מאוד חשוב לנו לשמוע את המקרה שלכם

מירב כהן:  יושבים סביב השולחן נציגים של משרדי ממשלה, של בנק ישראל, של בנקים מסחריים

מירב כהן:  ולכן אני חושבת שזה מקום מאוד רלוונטי

מירב כהן:  הבמה שלכם ותודה שבאתם

ליאן רצון: אני ליאן, אני הבת של איליה

ליאן רצון:  הוא בן 71

ליאן רצון:  עלינו מברית המועצות לשעבר בשנת 1991

ליאן רצון:  הגענו לגור בכפר אדומים ומאז אנחנו גרים שם

ליאן רצון:  חשבון הבנק שלו מתנהל כל החיים שם, מאז שעלינו לארץ

ליאן רצון:       לצערי, הוא נפגע בעוקץ הרוסי בספטמבר האחרון, וזה מאוד מאוד פגע בנו

ליאן רצון:  תוך כמה דקות העבירו 120,000 שקלים מהחשבון שלו, בלי שום שיחת טלפון לשני בעלי החשבון

ליאן רצון:  גם אמא שלי עכשיו נפטרה לצערי, אבל היא גם הייתה חלק מהחשבון

ליאן רצון:  לא התקשרו, לא אליו, לא אליה

ליאן רצון:  פשוט תוך שנייה העבירו

ליאן רצון:  וכשניסו להעביר עוד סכום אז כבר נחסמה הגישה לאפליקציה

ליאן רצון:  זה אומר שהבנק הבין שיש איזה שהיא בעיה

ליאן רצון:  כי באמת, בחשבון הזה לא היו שום העברות כאלה גדולות לעולם

ליאן רצון:  היו הכנסות נמוכות והוצאות מאוד נמוכות

ליאן רצון:  והכספים שהיו שם זה היו פיצויים ופנסיה שפשוט שכבו שם בחשבון המון שנים בעובר ושב

ליאן רצון:       זה מאוד מפליא אותי שאף אחד לא התקשר

ליאן רצון:  כי כשיש מינוס של 1,000 שקלים הבנק מתקשר מיד

ליאן רצון:  וזו פשוט רשלנות, חוסר אחריות

ליאן רצון:  כאילו, בן אדם חסך מלא כסף, זה מה שהיה לו ליום שחור, והוא נשאר בלי כלום

מירב כהן: תרצה לדבר?      

יהושע רבינוביץ: איבדתי את הדבר היקר, את אשתי

ליאן רצון: כן, אמא שלי הייתה חולה בדיכאון

ליאן רצון:  ולפני חודשיים היא נפטרה

ליאן רצון:  אני לא מאשימה את המקרה, אבל אני מניחה שזה הוסיף לצער שלה

יהושע רבינוביץ: אני מצטער

מירב כהן: אל תצטער

מירב כהן:  תודה שבאת ותודה שאתה משתף אותנו

מירב כהן:  כי הרבה אנשים נפגעים מהתופעה הזו בדיוק כמוך

יהושע רבינוביץ: גרנו איתה 50 שנה ביחד

יהושע רבינוביץ:  ועכשיו אני לבד (בוכה)

יהושע רבינוביץ:  אצל בנות שלי יש בעיות משלהן, ואני ככה

ליאן רצון: הוא עדיין עובד קצת

יהושע רבינוביץ: על הפנסיה שלי 1,000 שקלים אני לא יכול לחיות

ליאן רצון: לא רחוק היום שהוא כבר לא יוכל לעבוד ולא יהיה לו ממה לחיות

מירב כהן: אתה יכול לתאר מה בדיוק קרה?     

יהושע רבינוביץ: קרה שהתקשר בן אדם

יהושע רבינוביץ:  ואמר 'אני ממחלקת סייבר

יהושע רבינוביץ:  אני יודע שבסניף שלך בבנק יש אנשים שמעבירים כסף

יהושע רבינוביץ:  מעבירים כסף מהחשבונות

יהושע רבינוביץ:  אז אנחנו רוצים שתעזור לנו לתפוס אותם

יהושע רבינוביץ:  אל תדאג, הכסף שלך נשאר בחשבון, כי אנחנו עשינו חשבון המרה משם

יהושע רבינוביץ:  לעזור זה תחום שלי'

יהושע רבינוביץ:  לא יודע, על פי התנאים אני הייתי צריך לקבל מבנק מספרים

יהושע רבינוביץ:  אני קיבלתי, ראיתי אותם, אבל לא העברתי לאף אחד

יהושע רבינוביץ:  זה 110 אחוז

יהושע רבינוביץ:  אבל כנראה יש טכנולוגיה שהם יכולים להיכנס בטלפון שלי ולקרוא אותם

יהושע רבינוביץ:       היינו במשטרה

יהושע רבינוביץ:  שם עשו הכול

יהושע רבינוביץ:  אחר כך הלכו לבנק, אצלי בבנק, פעם אחרונה היינו שם, אפילו פנקס צ'קים פקידה הייתה צריכה לקבל אישור מלמעלה

יהושע רבינוביץ:  חשבון שלי רק בשביל לראות מה יש

מירב כהן: אז בעצם זה 120,000 שקלים שעברו בבת אחת?     

ליאן רצון: שתי העברות

יהושע רבינוביץ: 40,000 שקלים ו-80,000 שקלים

יהושע רבינוביץ:  לחשבונות של בן אדם מבאר שבע, לשני חשבונות שלו

מירב כהן: וזה בעצם כל החסכונות שהיו לך

יהושע רבינוביץ: נשארו קצת

ליאן רצון: ממש קצת

מירב כהן: ממה אתה חי כרגע? מה ההכנסה שלך?     

יהושע רבינוביץ: פנסיה 1,000 שקלים, מביטוח לאומי 2,000 ומשהו ומה שאני מקבל משכורת

מירב כהן: באיזה בנק מדובר?     

ליאן רצון: בנק הפועלים

יהושע רבינוביץ: הפועלים

יהושע רבינוביץ:  אבל אני יודע שבבנק צריך להיות ביטוח

יהושע רבינוביץ:  מה שקורה הוא צריך להחזיר לי

יהושע רבינוביץ:  לא, עניין של בנקים שאני אהיה במינוס, אני מבקש מהם הלוואה

מירב כהן: ברור

מירב כהן:  טוב, נציגי בנק ישראל ובנק הפועלים נמצאים פה

מירב כהן:  אנחנו נציג עוד מספר מקרים ואז נבקש את ההתייחסות שלהם

מירב כהן:  יש לנו איתנו בזום את מישל?      עד שמישל תעלה אני אבקש, יונתן פלג הוא יועץ שלי, והוא ריכז את כל המקרים

מירב כהן:  ואני ביקשתי ממנו לעשות סקירה של המקרים השונים שיש, כדי שנבין את סדרי הגודל והדפוסים

מירב כהן:  אז אני אשמח אם תציג את זה

מירב כהן:  סליחה אם זה יהיה לכם מלאה, אבל חשוב לי לשמוע כל מקרה ומקרה וגם חשוב לי שנפתור ככל שניתן לאנשים את הבעיות האלה

מירב כהן:  כי אתם רואים את המציאות שבה הם חיים

יהושע רבינוביץ: אני אכניס כמה מילים

מירב כהן: כן, בטח

יהושע רבינוביץ: ביום רביעי התקשרו אליי מהביטחון של הבנק

יהושע רבינוביץ:  אנחנו ראינו שאתה העברת למישהו כסף

יהושע רבינוביץ:  אז תענה על שאלות, אחרת אתה תהיה בכלא עד סוף העולם, עד סוף החיים שלך

יהושע רבינוביץ:  אני שלחתי אותו בראשית קיבינימט וזהו, סגרתי

יהושע רבינוביץ:  למחרת חבר שלי מעבודה קיבל אותו דבר

קריאה: ניסו לעקוץ אותו עוד פעם, ממש כך

מירב כהן: תודה

מירב כהן:  יונתן, אז אני אשמח לסקירה שלך של המקרים

נתן פלד: אז באמת, בכל מה שנוגע לדפוס הפעולה הזה של העוקץ הרוסי, הגיעו בשלושה חודשים האחרונים 15 מקרים רק אל הלשכה של חה"כ מירב כהן

נתן פלד:  מתוכם הרוב כבר נמצאים באיזה שהוא הליך של טיפול

נתן פלד:  אם זה מול הבנקים ומול הפיקוח על הבנקים

נתן פלד:  בכל המקרים הוגשה תלונה למשטרה גם

נתן פלד:  בחלקם אנחנו יודעים שכבר סגרו את התלונה, למרות שהיא נפתחה

נתן פלד:  כן הגיעו גם כמה מקרים שהם יחסית חדשים ועוד בתחילת טיפול, אז אולי לא כולם מיודעים עליהם

נתן פלד:       אני לא אזכיר שמות, אבל אני כן אזכיר את המקרים ואולי קצת פרטים עליהם

נתן פלד:  על חלקם גם דובר בדיון הקודם לפני חודש

נתן פלד:  נפגעת בת 82, קשישה ערירית, גרה בדיור, יש לה ירידה קוגניטיבית מאוד חמורה

נתן פלד:  הסכום שלקחו לה בעוקץ הרוסי זה סכום של 10,000 שקלים

נתן פלד:  שאולי נשמע קצת, אבל בשבילה זה ממש סכום עצום

נתן פלד:  מישהי שאין לה הכנסות

נתן פלד:  בגלל הירידה הקוגניטיבית לא ברור לחלוטין אם היא גם מסרה פיזית

נתן פלד:  אבל היא כן טוענת שלקחו

נתן פלד:  זאת אומרת שהיא לא זו שמסרה, אלא שלקחו ממנה את הכרטיס ומשכו בשמה

נתן פלד:  לקוחה של בנק הפועלים

נתן פלד:  בעזרה של עובד סוציאלי היא הגישה גם כמובן תלונה במשטרה

נתן פלד:       יש עוד לקוחה שדיברה פה גם לפני חודש, שממנה לקחו 50,000 שקלים, כולל הלוואה של 16,000 שקלים שלקחו על שמה

נתן פלד:  זאת אומרת שהיא לא ביצעה את הפעולה, ביצעו את הפעולה על שמה

נתן פלד:  הבן שלה שותף בחשבון ולא יודע על זה בזמן אמת, אלא רק בדיעבד, כשהחשבון התרוקן והם גילו שבעצם הם נעקצו

נתן פלד:  גם כמובן הגישו תלונה במשטרה

נתן פלד:  הנוכל ממשיך להתקשר אליהם

נתן פלד:  אפילו ממש פעם אחרונה התקשר אליהם בסוף שבוע שעבר

נתן פלד:  גם מנסים כל הזמן ליידע את התחנה הרלוונטית שמונתה

נתן פלד:  התחנה שמיודעת מזה, החוקר שמקבל את השיחות

נתן פלד:       עוד מבוגרת דמנטית מדיור מוגן, שממנה לקחו את התיק

נתן פלד:  פה זו לא הונאה דיגיטלית; זאת אומרת, לא הייתה השתלטות מרחוק, אלא ממש באו ולקחו ממנה את התיק ואת הכרטיסים ומשכו בשמה

נתן פלד:  היא כנראה גם נתנה את הקוד

נתן פלד:  גם קשה לברר את הפרטים לחלוטין

נתן פלד:  ברור לגמרי שהיא לא זאת שמשכה כספים

נתן פלד:  יש תלונה במשטרה, כולל העברה של תיעוד של בן אדם אוסף את התיק שלה, כולל מספר הרכב שלו

נתן פלד:  התיק הזה נסגר

נתן פלד:  ככל הידוע לי הוגשה בקשה לפתוח אותו מחדש

נתן פלד:       אלה מקרים שנמצאים בטיפול

נתן פלד:  יש עוד מקרה, אני לא יודע אם מישל תעלה או לא

נתן פלד:  במקרה שהיא לא תעלה, היא גם דיברה בפעם הקודמת

נתן פלד:  מישהי בת 72, ממנה לקחו 90,000 שקלים

נתן פלד:  כספים שנמשכו במזומן ונאספו על ידי שליח

נתן פלד:  תודות לתושייה של הנכדה שלה, עצרו את מי שאסף את הכספים בזמן אמת

נתן פלד:  ואני מבין שזה עדיין פתוח במשטרה

נתן פלד:  אני יודע ששם כן היה מעצר, בניגוד למקומות אחרים

נתן פלד:       כל המאפיינים של המקרים האלה הם מאפיינים דומים

נתן פלד:  זאת אומרת הבסיס הוא הנדסת אנוש

נתן פלד:  מתקשרים לבן אדם, בדרך כלל מתוך 15 מקרים שהגיעו, 14 הם של יוצאי ברית המועצות וקשישים

נתן פלד:  מקרה אחד הוא של קשישים שהם לא ממוצא של יוצאי ברית המועצות

נתן פלד:  מטרגטים את האוכלוסייה הזאת, פונים אליה בטלפון

נתן פלד:  מצליחים להבהיל אותם לגבי החשבון שלהם ומצליחים לגייס אותם לבצע פעולות, בעצם להיות מעין שותפים לדבר הזה, כדי להגן על החשבון שלהם וגם כדי לעצור את ההונאה הזאת ולמנוע פגיעה באחרים

נתן פלד:  וככה או על ידי העברות דיגיטליות או על ידי העברות במזומן מרוקנים אנשים מכספם

נתן פלד:  הסכומים שהגיעו זה בין 5,000 שקלים ל-550,000 שקלים

נתן פלד:  זה סכומים שבשביל אנשים, ברור שחצי מיליון זה גומר חיים של בן אדם

נתן פלד:  אבל אני חייב להגיד, גם זו שפנתה עם ה-6,000 שקלים, בשבילה זה סכום, זה הון עתק

נתן פלד:  אלה המאפיינים

מירב כהן: תודה

מירב כהן:  יש פה משהו שחוזר על עצמו

מירב כהן:  אם מישל תעלה בזום תאפשרו לה, תגידו לי ואני אתן לה לדבר

מירב כהן:  אני רוצה עכשיו לתת לבנק ישראל להתייחס, ולאחר מכן לבנק הפועלים ומשטרת ישראל

מירב כהן:  מתוך כלל המקרים נפתרו לנו ארבעה

מירב כהן:  נכון? מתוך 30?     

נתן פלד: מתוך 15 מקרי עוקץ רוסי וישראלי נפתרו ארבעה

מירב כהן: ויש עוד מקרים אחרים

מירב כהן:  אז אני אשמח להתייחסות של בנק ישראל, בנק הפועלים והמשטרה

מירב כהן:  נתחיל עם עודדה מבנק ישראל

עודד פורר: אז אלינו הגיעו 10 מקרים מתוך ה-15 שאתם מציינים

עודד פורר:  חלק נפתרו והאנשים פוצו

עודד פורר:  חלק מהמקרים עדיין, והיתר עדיין בבירור

עודד פורר:  אני אגיד שיש מקרים, לא בכל המקרים אפשר לעזור לאנשים

עודד פורר:  זאת אומרת חלק מהמקרים זה ממש גניבה

עודד פורר:  זאת אומרת כולם הם גניבה, אבל יש מקרים שהם גניבה במובן הכי פשוט של המילה

עודד פורר:  שאנשים משכו כסף ונתנו לאנשים באופן פיזי את הכסף

עודד פורר:  אז אנחנו בכל תיק אנחנו בודקים האם אפשר לסייע, אם בהתאם לדין, אם זה בהתאם לחוק שירות התשלום או בהתאם להוראות שלנו

עודד פורר:  אם נפל איזה שהוא פגם בהתנהלות של הבנק אנחנו קובעים עמדה

עודד פורר:  אם לא, אז אנחנו ננסה לסייע לפנים משורת הדין

מירב כהן: עודדה, אנחנו קודם כל נוודא שיש לכם את כל הפניות

מירב כהן:  ואני גם מודה לך על הסיוע במקרים האלה

מירב כהן:  אני אשמח שנגיע למיצוי, כיוון שזה דברים די דחופים לאנשים

מירב כהן:  נגיע למיצוי ואולי תעבירו גם איזה דברים עקרונית אתם חושבים שאין פה עניין של לבוא בטענות לבנק, כיוון שזה לא קשור להתנהלות שלו והוא כן עמד בכללי הזהירות

מירב כהן:  ובאיזה מקרים אתם חושבים שיש מקום לפצות ושכך גם נלמד האם יש פה משהו מבני שמצריך תיקון

מירב כהן:  תיקון חקיקה

מירב כהן:  יכול להיות שיש מקרים שבהם אין מה לעשות, זה רק משטרה

מירב כהן:  והייתי רוצה שנגיע למיצוי של זה

מירב כהן:  ואנחנו כמובן נעשה גם דיון המשך, אבל אולי נקבל משהו כתוב מתוך המקרים

מירב כהן:  כך וכך טופל, כך וכך לא טופל

מירב כהן:  פה אנחנו חושבים שאין לנו מה לעשות, כי הבנק עשה את מה שנדרש ממנו

מירב כהן:  ואז נחליט באמת אם יש שינוי חקיקתי שצריך לעשות

מירב כהן:  בסדר? תודה רבה

מירב כהן:       אני רואה שמישל עלתה לזום

מירב כהן:  מישל, את רוצה לעדכן אותנו מה קורה בגזרתכם, עם המקרה המאוד קשה של סבתא שלך?     

מישל לוין: לא, אין חדש

מישל לוין:  אנחנו עדיין מתמודדים עם אותה מציאות

מישל לוין:  לא קיבלתי לא תגובה מהבנק, לא תגובה מאף אחד

מישל לוין:  אנחנו עדיין באותו הסרט

מירב כהן: אוקיי, אז בואי מישל, תציגי את עצמך לפרוטוקול, תני תקציר של האירוע ונבקש התייחסות מאנשי המקצוע פה

מישל לוין: סבתא שלי נעקצה ב-93,000 שקלים, עוקץ רוסי

מישל לוין:  התקשרו אליה בעצם, הציגו את עצמם מהמשטרה, אמרו שיש הונאה שמנסים לפרוץ לחשבון הבנק שלה

מישל לוין:  שטרוריסטים מאירן מנסים לגנוב ממנה כסף

מישל לוין:  והיא בעצם צריכה להוציא את כל הכספים שלה מחשבון הבנק ובעצם להעביר לחשבון שלהם, לענן

מישל לוין:  היא התחילה להוציא את כל הכספים

מישל לוין:  ככה במשך שלוש פעמים הגיע אותו שליח לקחת את הכסף

מישל לוין:  וכך הלכו להם 93,000 שקלים

מישל לוין:  זהו, השליח עצמו נתפס

מישל לוין:  אבל הוא לא משתף איתנו יותר מידי פעולה

מישל לוין:  וזהו, ככה בגדול מה שהיה

מירב כהן: תודה

מירב כהן:  אני עוברת לנציגת בנק הפועלים

מירב כהן:  לוטם, תודה שבאת, אודה להתייחסותך

לוטם בכר: צוהריים טובים

לוטם בכר:  קודם כל, אני רוצה לעדכן שאנחנו הקמנו בבנק צוות בראשות מנכ"ל לבחינת כל אותם מקרים שאנחנו מבינים את המשמעויות

לוטם בכר:  גם לבחינה פנימית, איך אפשר להימנע ולמנוע את הדברים האלה וגם לתת מענה

לוטם בכר:  זה צוות שמתכנס פעם בשבוע-10 ימים וממש בוחן כל מקרה לגופו

לוטם בכר:  ואני לא מכירה הרבה סיטואציות שהמנכ"ל ממש שולח ידיים פנימה ומתעסק בדברים הקטנים האלה

לוטם בכר:  לא קטנים, גדולים, אבל ממש בפרטים הקטנים

לוטם בכר:       לצד זה, אני מצטערת, אבל אני גם עדכנתי את הוועדה ואת הצוות שלך

לוטם בכר:  אנחנו לא נוכל להגיב למקרים הפרטניים

לוטם בכר:  אני מזמינה את כולם לפנות אליי, לצוות שלך יש את הטלפון שלי

לוטם בכר:  לוועדה יש את הטלפון שלי

מירב כהן: פונים, אבל זה לא נפתר

מירב כהן:  תאמיני לי, לא הייתי מעלה את זה כאן אם זה היה נפתר

לוטם בכר: כל פנייה שמגיעה אלינו עוברת לטיפול הגופים המומחים והרלוונטיים אצלנו בבנק

לוטם בכר:  אני אישית אפילו לא חשופה לכל הפרטים האלה, בגלל אותו חיסיון בנק לקוח

לוטם בכר:  זה הפרטים של בן אדם

מירב כהן: אבל היא מבקשת, יש פה את מישל שמבקשת לדון על המקרה שלה

מירב כהן:  היא לא מעוניינת בפרטיות, היא רוצה לעזור

לוטם בכר: אני לא יכולה, בנק ישראל איתי

לוטם בכר:  אני לא יכולה לדון במקרים

מירב כהן: אוקיי, אז אני מבקשת את הדבר הבא: פשוט כדי לעשות סוף ללוח הזמנים האין-סופי הזה

מירב כהן:  האירועים האלה הם לפחות חודשיים כבר באוויר ולאנשים האלה יש מציאות כלכלית בלתי אפשרית

מירב כהן:  אני מבקשת עד סוף החודש תמצו את זה

מירב כהן:  תבדקו

מירב כהן:       הדיון הזה הוא דיון שני

מירב כהן:  הדיון הקודם היה לפני חודש

מירב כהן:  אנחנו העברנו את המקרים שבועות לפני הדיון הקודם

מירב כהן:  זה סדר גודל של למעלה מחודשיים ברוב המקרים של טיפול

מירב כהן:  ולאנשים אין שקל בחשבון הבנק

מירב כהן:  אתם ראיתם אותם, מצב נפשי על הפנים, בנוסף לכל מה שקורה במדינה

מירב כהן:  אני מבקשת עד סוף החודש תעדכנו אותנו, תעדכנו את האנשים

לוטם בכר: אני לא יכולה לעדכן את הוועדה

מירב כהן: אז תעדכני את האנשים, אין בעיה

מירב כהן:  הם על הטלפון שלי כל היום

מירב כהן:  הפרטיות שלהם זה הדבר האחרון שמעניין אותם

מירב כהן:  הם בקשיי הישרדות

ליאן רצון: אנחנו כבר מחכים חמישה חודשים לתשובה

מירב כהן: אז הם מחכים חמישה חודשים, אוקיי? וגם מבנק הפועלים

מירב כהן:  אז אני מבקשת, אין בעיה, אל תודיעי לי, תודיעי לאנשים

מירב כהן:  לא אכפת לי, רק שהם יקבלו איזה שהוא מענה ושנמצה את האירוע

מירב כהן:  אם צריך הם ילכו להליכים משפטיים, אם צריך נתקן חקיקה

מירב כהן:  אבל תגידו להם איפה הדברים עומדים

מירב כהן:  יש רשימה

מירב כהן:       יונתן, אני מבקשת לוודא שכל הגורמים מקבלים את כל האנשים

מירב כהן:  עד סוף החודש, אני מבקשת שתודיעו לאנשים מה קורה

מירב כהן:  תבדקו, תעשו עבודה מקצועית

מירב כהן:  יש מקרים שבהם אולי לבנק יש יותר אחריות

מירב כהן:  אולי יש מקרים עם פחות אחריות

מירב כהן:  תמצו את זה

מירב כהן:  תנו לאנשים תשובות

מירב כהן:  ואז כל אחד יחליט גם מה הצעדים הבאים שהוא צריך לעשות

מירב כהן:  אבל אל תשאירו אותם ככה באוויר, זה כבר חודשים

מירב כהן:  וזה, שמעתם את האנשים

מירב כהן:  אני הבאתי אותם לפה

מירב כהן:  זה אנשים שאין להם עוד כסף, אין להם

מירב כהן:  אז אני מבקשת למצות את זה ועד סוף החודש לתת תשובות

מירב כהן:  אתם לא יכולים לתת לי? אז תתנו לאנשים

מירב כהן:  אני גם ככה בקשר יום יומי איתם, שלא נגיד שעתי איתם

מירב כהן:  אז בואו נמצה את זה

מירב כהן:  משטרת ישראל?     

בן אל: צוהריים טובים

בן אל:  אני לא אתייחס גם למקרים פרטניים, אני אתייחס לכלל הרשימה שהועברה

בן אל:  אבי בן אל, קצין הונאה ארצי, חטיבת חקירות

בן אל:  אז בכלל המקרים שקיבלנו נפתחה חקירה

בן אל:  בכל המקרים הגיעו מתלוננים

בן אל:  קודם כל חשוב להגיד שזה מאוד חשוב שהמתלוננים יגיע אלינו, גם אם בשלב זה הפתרון הוא לא מושלם ואנחנו לא מצליחים להגיע למבצעים

בן אל:  מאוד חשוב למצות ממצאים שעולים מכל תיק ותיק

בן אל:       לגבי התיקים, אני גם התייחסתי בדיון הקודם

בן אל:  יש צוות חקירה ארצי שפועל בנושא הזה, בהובלה של יחידת סייבר ארצי בלהב 433

בן אל:  ושותפים בצוות כל יחידות הונאה במחוזות

בן אל:  כל יחידת הונאה מחוזית למעשה שותפה בצוות חקירה הזה

בן אל:  כל תיק שמוגש בו תלונה, מועבר ליחידת הונאה מחוזית

בן אל:  נבחנים כל הממצאים שעולים, אם זה ממצאים סיגנטיים וכדומה, אני לא אפרט את זה כאן, כי החקירה עדיין מתנהלת

בן אל:  ומרוכז במקום אחד

בן אל:  והטיפול הוא כוללני, הוא כללי של כל התיקים

בן אל:  אין משמעות אם תיק כזה או אחר פורמלית נסגר או אחר, הטיול הוא כללי והפרשייה עדיין מתנהלת

בן אל:       הוזכר פה לגבי הנושא שעדיין מתקשרים למתלוננים

בן אל:  אני התייחסתי גם בוועדה קודמת, יש לנו תופעה גם אנשים שנעקצו מתקשרים אליהם שוב

בן אל:  מתחזים לחברת חקירות פרטית ומציעים פתרונות כביכול להחזיר כספים

בן אל:  זה המשך של אותה הונאה וצריך להיזהר גם מהתופעה הזאת

בן אל:       בנוגע לתיקים שהועברו, בחלק מהתיקים אכן אותרו, כמו שיונתן הזכיר, אותרו שליחים שהגיעו לאסוף את הכספים מהקורבנות

בן אל:  במקרה אחד, גם שמענו את מישל לפני זה, נעצר השליח

בן אל:  וכשהוא נחקר, הוא היה עצור כמה ימים

בן אל:  הוא נקשר גם לשלושה מקרים נוספים, גם מקורבנות אחרים שהוא אסף כספים

בן אל:  לאחר מעצר מספר ימים החליטו בפרקליטות לשחרר אותו, כי קשה היה מאוד להוכיח את המודעות שלו לכלל העוקץ וכלל ההונאה שמתבצעת

בן אל:  וזה הקושי שלנו

בן אל:  בהרבה מקרים נשלחים לקשישים נהגי מוניות או שליחים שהמודעות שלהם לכל התהליך הזה של הונאה, אנחנו לא, לפחות לא ברורה בינתיים המעורבות שלהם

בן אל:  אז יש מקרים, גם היה מקרה בדרום, שנחקר נהג מונית והמעורבות שלו נשללה לכל האופרציה הזאת

מירב כהן: תודה לך אבי

מירב כהן:  האם יש משהו שתרצו להפנות, שאלות? אני מאפשרת לפני שאני עוברת לחלק הבא, לליאן ומישל?     

יהושע רבינוביץ: אני פשוט רוצה להגיד

יהושע רבינוביץ:  ליאן לקחה אותי לעורך דין, לפתח תקווה

יהושע רבינוביץ:  כדי להוציא את הכסף, עורך דין

יהושע רבינוביץ:  הוא פתח תיק, שילמנו לו 10,000 שקלים והוא בפירוש אמר אני לא מבטיח לכם שאתם תקבלו את הכסף

יהושע רבינוביץ:  אז אשתי, מסכנה, אמרה - - - (בוכה)

מירב כהן: אני מבטיחה שנעשה כל מה שאפשר כדי להקל על הכאב שאתה חווה

מירב כהן:  אני ממש מצטערת שזו החוויה

מירב כהן:  באמת

מירב כהן:  זה מבייש

יהושע רבינוביץ: אמרתי לו שאשתי - - - כנראה אותו עו"ד מאותה קבוצה, הוא פעם היה עובד לטובת הבנקים, אז כנראה הוא ממשיך

מירב כהן: מישל, שאלה שאת רוצה להפנות לפני שאני עוברת לנושא החקיקה?     

אליסה יפימוב: אפשר גם להתייחס?     

מירב כהן: את מי את מייצגת?     

אליסה יפימוב: אני אליס יפימוב, מלובי המיליון

מירב כהן: אז תמתיני לתורך

מירב כהן:  כרגע זה רק אנשים שנפגעו

מירב כהן:  את לא מקרה של נפגעת

מירב כהן:  אז מישל? יש לך שאלה לפני שאני עוברת לעניין הרגולציה?     

מישל לוין: לא, אני מחכה לתשובה מהבנק

מישל לוין:  שמישהו ידבר איתי, שמישהו יפנה אליי

מירב כהן: מתי פעם אחרונה חזרו אלייך?     

מישל לוין: אף אחד לא חזר אליי

מישל לוין:  חוץ ממה שאתם עושים אף אחד לא דיבר איתי

מישל לוין:  אף אחד

מישל לוין:  סבתא שלי עכשיו נמצאת במינוס, סבתא שלי לא יכולה להעביר את האשראי לקנות לחם במכולת

מישל לוין:  כל הכסף שהיה לה לא נמצא אצלה עכשיו

מישל לוין:  אז אני מאוד מאוד מקווה שאני אשמע מהר מאוד מהבנק

מירב כהן: בואו נשים לעצמנו יעד עד סוף החודש לפחות למצות את זה

מירב כהן:  שנבין איפה הם עומדים

מירב כהן:  אם צריך, שהם יבינו מה הם צריכים לעשות

מירב כהן:  ובואו, בסוף בסוף הבנקים מקבלים עמלות כדי לשמור לנו על הכסף והכסף לא נשמר

ליאן רצון: אולי זה קצת אינטרס שלהם, שאנשים ייכנסו לחובות, ייקחו הלוואות והם ירוויחו מזה

מירב כהן: אני חושבת שאין פה כוונה רעה

מירב כהן:  באמת אני חושבת שלא, אין פה כוונה רעה

מירב כהן:  אבל צריך לייצר שמירה טובה יותר

מירב כהן:  וזה מוביל אותי לנושא של החקיקה

מירב כהן:  אנחנו היינו בקשר עם לשכת שר הכלכלה

מירב כהן:  אם אתם זוכרים, אלה היו שיעורי הבית שאני קיבלתי מהדיון הקודם

מירב כהן:  אנחנו סיכמנו ששני חוקים יעלו לוועדת שרים לחקיקה עד ה-4 בפברואר

מירב כהן:  זאת אומרת לא יום ראשון הקרוב, אלא יום ראשון הבא לאחריו

מירב כהן:  שני החוקים שסוכם עליהם, יש פה מישהו מלשכת השר? לא

מירב כהן:  אתם מתואמים? אז קדימה, אתם תציגו את זה, הכי טוב

אילנה מזרחי: אילנה מזרחי מהלשכה המשפטית ברשות להגנת הצרכן וסחר הוגן

אילנה מזרחי:  היו ארבעה חיקוקים שמכוח החלטת ממשלה 450 שביקשת שאנחנו ככה נבחן

אילנה מזרחי:  שניים מהם, אני כבר אגיד, עדיין לא בשלים

אילנה מזרחי:  זה מסמך מסירת מסמך בשפה זרה וחובת דיווח

מירב כהן: ועיצומים על מנהל

אילנה מזרחי: שהוא גם עדיין בעבודה

מירב כהן: נכון

מירב כהן:  אז זה שלושה שנשארים בעבודה

מירב כהן:  אוקיי

אילנה מזרחי: ומניעת פגיעה כלכלית בצרכן, שזה בעצם אותו תיקון שמבקשת ההפסקה של הסליקה, מקום שבו ראינו שעוסק, שנפגע בנסיבות מחמירות וגם חובת הקלטה הם שני תיקונים שממש נמצאים בישורת האחרונה

אילנה מזרחי:  ממש תיאומי תיאומים אחרונים, סגירות אחרונות ואנחנו בהחלט נראה לי שאפשר לעמוד להביא אותם

מירב כהן: הקלטת שיחה והפסקת סליקה

מירב כהן:  אוקיי

מירב כהן:  אז אנחנו סיכמנו שעד ה-4

מירב כהן: 2

מירב כהן:  נציגת משרד המשפטים, הילה, תודה שבאת

מירב כהן:  זה מתואם איתך, זה מקובל?     

הילה דוידוביץ בלומנטל: כן, הפסקת סליקה קיבלנו אישור מהמשנה היום, ממש היום בבוקר, להתקדם הלאה

הילה דוידוביץ בלומנטל:  מאז הדיון האחרון היו לנו כמה ישיבות פנימיות

הילה דוידוביץ בלומנטל:  עשינו עוד כמה תיקונים עם בנק ישראל ועם הרשות להגנת הצרכן

הילה דוידוביץ בלומנטל:  ויש לנו נוסח סופי

הילה דוידוביץ בלומנטל:  עכשיו אנחנו אחרי קבלת האישור מהמשנה

הילה דוידוביץ בלומנטל:  כי זו הפרוצדורה גם וגם במהות כמובן שצריך את אישורה

הילה דוידוביץ בלומנטל:       אנחנו ממשיכים ללשכת השר

הילה דוידוביץ בלומנטל:  יש שם גם תיקונים עקיפים לחוקים שבאחריות שר המשפטים ולכן בעצם מדובר בחקיקה משותפת גם של שר הכלכלה וגם שר המשפטים

הילה דוידוביץ בלומנטל:  אז לפחות מבחינתנו אנחנו ממש מחר מחרתיים נעביר ללשכת השר

הילה דוידוביץ בלומנטל:  ולגבי חובת הקלטה גם להבנתי יש דברים עוד קטנים אחרונים וגם משם זה תיקון של שר הכלכלה, אבל אני מניחה שיינתן אישור מהותי גם אצלנו על ידי המשנה

מירב כהן: מאה אחוז

מירב כהן:  אז זה עד ה-4

מירב כהן: 2

מירב כהן:  עודדה מבנק ישראל, אז אלה שני חוקים שאני יודעת שגם העניין של הפסקת סליקה מתואם אתכם ומקובל עליכם

מירב כהן:  אז אנחנו סגורות

מירב כהן:  מתוך החוקים האחרים שעדיין בעבודה, מסירת מסמך עיקרי העסקה בשפה זה לא אתם

מירב כהן:  חובת דיווח זה כן קשור אליכם

מירב כהן:  נכון? מה רמת הבשלות של החקיקה מבחינתכם? של חובת הדיווח

מירב כהן:  אני כבר מדברת על החבילה הבאה

מירב כהן:  השניים שמוכנים סיכמנו עד ה-4 בפברואר

מירב כהן:  בחבילה הבאה האם החוקים האלה מתואמים בין בנק ישראל, אני מדברת כרגע על חובת דיווח

מירב כהן:  בנק ישראל, משרד הכלכלה, משרד המשפטים

חן פליישר: חן פליישר מהמחלקה המשפטית של בנק ישראל

חן פליישר:  על חובת דיווח אני יכולה להגיד שהתחילה עבודה משותפת בזמנו

חן פליישר:  היא קצת נעצרה, עקב איזה שהוא קושי משפטי להבנתי ואנחנו בהחלט נשמח לחזור לשולחן הדיונים

מירב כהן: הילה, על חובת דיווח מה? כמה זמן להערכתך צריך עוד לעבוד על זה?     

הילה דוידוביץ בלומנטל: קצת קשה לי, תגידו, אני צריכה לתאם מולם

מירב כהן: אוקיי

מירב כהן:  אני אעשה פה עוד חודש דיון מעקב ותתנו לנו עדכון

הילה דוידוביץ בלומנטל: אני מניחה שנוכל להתקדם

מירב כהן: אוקיי, אז בואו, אנחנו נעשה עוד חודש דיון מעקב ותגידו

מירב כהן:  יש לנו שלושה חוקים

מירב כהן:  חובת דיווח קשור גם לבנק ישראל

מירב כהן:  עיצומים על מנהל לא קשור לבנק ישראל ושפת העסקה לא קשורים

מירב כהן:  אז אני אשמח שעל היתר תעשו את העבודה המקצועית שלכם ואני מקווה שזה יבשיל

מירב כהן:  והשניים שסיכמנו עליהם יעלו עד ה-4

מירב כהן: 2

אילנה מזרחי: אני רק אשמח להבהרה

אילנה מזרחי:  מה את רוצה בסל השני?     

מירב כהן: זהו, אז יש לנו שלושה דברים: שפת החוזה, יש לנו את חובת הדיווח ויש עיצומים על מנהל

מירב כהן:  אני הייתי רוצה את השלושה האלה להבשיל

מירב כהן:  מה את מזהה? איפה יש בעיה? זאת אומרת, מה הכי בשל מבחינתכם?      

אילנה מזרחי: אני אשמח על השאלה הזאת לענות בעוד חודש, ככה ננסה לתת פוש

מירב כהן: אוקיי, אז אנחנו בעוד חודש נתכנס שוב ותשתדלו אנשי המקצוע לשבת עד אז ולהגיע להבנות

מירב כהן:  אני חושבת שהשיח בין אנשי המקצוע הוא באמת טוב, כי כל אחד משפר את החקיקה מהכיוון שלו, אבל אנחנו גם רוצים להגיע לאיזה שהוא קו סיום

מירב כהן:  בסדר

מירב כהן:  אני פותחת רגע להתייחסויות של גורמים נוספים

מירב כהן:  לובי המיליון, בבקשה

אליסה יפימוב: שלום, תודה

אליסה יפימוב:  אז רציתי בעצם לשאול שאלה לגבי אנשים

אליסה יפימוב:  אנחנו רואים פה מקרים ואנחנו מודעים לזה שזה באמת הרוב דוברי רוסית

אליסה יפימוב:  מה קורה לאנשים שאין להם קרובי משפחה, נכדים, ילדים

אליסה יפימוב:  איך בעצם הם יכולים לפנות? לאן הם פונים? ואולי אפשר לעשות איזה שהוא קמפיין עם המשטרה, כי בסוף אני בטוחה שיש עוד הרבה אנשים שפשוט לא יודעים איך להגיע והם גם כנראה מתביישים בזה

אליסה יפימוב:  אולי לעשות איזה שהוא קמפיין ברוסית או לפתוח להם איזה שהוא קו

אליסה יפימוב:       רציתי גם לשאול, כשהם פונים למשטרה כבר, האם יש להם שם אנשים ברוסית? עובדים שלכם ברוסית שמטפלים בהם

מירב כהן: אז את נוגעת בנקודה שעלתה גם בדיון הקודם, הצורך בפרסום והסברה בצורה ממוקדת ברוסית

אליסה יפימוב: גם אולי להגיד את זה שבבתים המוגנים אולי גם לעשות את זה באמת שהעובדים הסוציאליים יסבירו להם שזה מה שמסוכן, אל תענו לטלפונים או אל תביאו פרטים, דברים כאלה

מירב כהן: אוקיי

מירב כהן:  בזמנו, בדיון הקודם אמרנו שמשרד הכלכלה יבדוק אפשרות לקמפיין ממומן ברוסית ואני רואה שגם המשטרה רוצה לומר, שאבי מהמשטרה רוצה לומר

בן אל: קמפיין שכזה כבר נערך לפני כמה חודשים

מירב כהן: ברוסית?     

בן אל: גם ברוסית, גם בעברית

בן אל:  וגם עשינו וובינרים באינטרנט וגם דובר שלנו בשפה רוסית הופיע בערוץ 9

מירב כהן: איפה היה קמפיין?     

בן אל: הקמפיין היה בכל הארץ למעשה

בן אל:  שזה היה בשיתוף עם בנק ישראל ואיגוד הבנקים

בן אל:  למעשה הגענו ל-100 מוקדים, שביקשנו ממועצות מקומיות לאסוף אנשים, קשישים או במתנ"סים ולהרצאות

בן אל:  הגענו ל-100 מוקדים

מירב כהן: אבי, כל פעם כששואלים אותי אני נותנת את המספר הנייד שלי, כי אין לי מספר שאני יודעת שיענו בו ברוסית

מירב כהן:  מה המספר שאני יודעת לתת לאנשים דוברי רוסית?     

בן אל: עכשיו, לגבי אנשים שקשה להם להגיע לתחנת המשטרה

בן אל:  אנחנו גם פרסמנו את זה ואמרנו את זה גם בהרצאות שלנו

בן אל:  יש שוטרים קהילתיים שאפשר לפנות, אפשר להיכנס לאתר של משטרת ישראל

בן אל:  בכל שכונה למעשה יש מספרים של שוטרים קהילתיים

בן אל:  חלקם אפילו מתקשרים ישירות

בן אל:  זה היה לפני כמה ימים

מירב כהן: יש מספר טלפון שאנחנו יכולים לתת להם?     

בן אל: יש שם טלפונים של השוטרים

מירב כהן: אבל זה כל מקום והמוקד שלו? אין משהו ארצי?     

בן אל: זה לא מוקד, זה שוטר שמגיע לבית

מירב כהן: היום אם דובר רוסית מתקשר למוקד 100 הוא יודע לקבל שירות ברוסית?     

בן אל: אני בטוח שכן, אני בטוח שכן

בן אל:  ייתנו לו פתרון כזה או אחר

בן אל:  מקסימום יחזרו אליו אם אין כזה

בן אל:  אני לא נתקלתי במקרים כאלה שלא היה עובד דובר רוסית

בן אל:  וגם מאוד צריך להיעזר מאוד בשוטרים קהילתיים

בן אל:  אפשר לפנות אליהם

בן אל:  השוטר יגיע לקשיש, מי שצריך סיוע ויגבה תלונה במקום, בבית והחקירה תיפתח

מירב כהן: אניטה ממשרד הכלכלה, יש לכם אפשרות לפרסם לדוברי רוסית?      

אניטה יצחק: קמפיין, אנחנו בדקנו ברמה תקציבית

אניטה יצחק:  אני יכולה לדבר על הרשות

אניטה יצחק:  לרשות אין את התקציב להרים קמפיין

אניטה יצחק:  הם יכולים לעשות פעולות, אבל הן ברמה יותר מצומצמת

אניטה יצחק:  אנחנו עדכנו את לשכת השר בקושי התקציבי שיש לרשות

אניטה יצחק:  במסגרת הזאת כרגע אני לא יכולה להתחייב על קמפיין בסדר גודל כזה

מירב כהן: למוקד שלכם אם יתקשרו, יודעים לתת שירות ברוסית?     

אניטה יצחק: כן

מירב כהן: ומה המספר שניתן לתת לאנשים?     

אניטה יצחק: יש לי כאן: 073-3717777

מירב כהן: אוקיי

מירב כהן:  אני פשוט לא חושבת שאנשים מכירים

מירב כהן:  עודדה מבנק ישראל, רצית להוסיף משהו?      

עודד פורר: כן

עודד פורר:  אני אוסיף שגם הפיקוח על הבנקים מתכנן קמפיין בסוף הרבעון הנוכחי

עודד פורר:  כמובן שהוא יהיה ממוקד גם באוכלוסייה הרוסית, יחד עם המערכת הבנקאית

מירב כהן: לכם גם יש מוקד לצרכנים שיכולים לפנות?     

עודד פורר: יש לנו מוקד של היחידה לפניות הציבור, בוודאי

מירב כהן: אוקיי

מירב כהן:  מה המספר שלה?     

הילה דניאלי-נחמה: 02-6552680

הילה דניאלי-נחמה:  יש מענה בכל השפות, כל מה שצריך

מירב כהן: כמה מוקדים, אנשים הולכים לאיבוד

מירב כהן:  אבל בסדר

מירב כהן:  אני אסיים עם הדוברים כאן ואז אני אעבור לזום

מירב כהן:  אסף לוין ביקשת התייחסות

מירב כהן:  כן?     

אסף לוין: תודה רבה

אסף לוין:  מאיר היקר, אם אפשר בבקשה להעלות את המצגת

אסף לוין:      (הצגת מצגת)     קוראים לי אסף, אני עובד סוציאלי בתחום מניעת הונאות קשישים

אסף לוין:  אנחנו כאן כולנו בחדר למטרה אחת, למנוע את ההונאות

אסף לוין:  משפחת רבינוביץ', אני מאוד מצטער

אסף לוין:  אני נפגשתי עם למעלה מ-1,000 קשישים ומכיר את התופעה מקרוב

אסף לוין:       כאב הבטן הזה שליווה אותי המון זמן הוביל אותי לייצר אפליקציה, פתרון טכנולוגי יעיל

אסף לוין:  עד כמה הוא יעיל? מנהל מחלקת ההונאות של חברת מקס אמר שהוא הכי יעיל שהוא ראה אי פעם

אסף לוין:  והציע גם שם לעשות פיילוט

אסף לוין:  אני חייב לפרגן רגע למשטרת ישראל, שממש פתחו את הפתח וחיברו אותי כבר עם מחלקת הסייבר שלהם

אסף לוין:      קצת לגעת בתופעה, כמו שיונתן אמר, ממוצע הפסדים למעשה, מירב, זה מחקר שלך מ-2018, 85,000 שקלים

אסף לוין:  זה שלוש שנים בלי קצבת זקנה

אסף לוין:  אז דרך הפעולה של העוקץ הרוסי, בזה אנחנו רוצים לטפל

אסף לוין:  ישבנו שלושה אנשים, אחד מומחה לאבטחת מידע ואחד שהוא CTO של יוניקורן ישראלי

אסף לוין:  איך מייצרים טכנולוגיה שלא מכבידה על הקשישים ולא פולשת להם לפרטיות

אסף לוין:  שני האגפים האלה ישבנו וחשבנו איך עושים את הדבר הזה

אסף לוין:  וגם חשבנו על עוד צלע מעניינת

אסף לוין:  משפחת רבינוביץ' וגם משפחות שראינו קודם, כולם ילדים שעוזרים להורים המבוגרים שלהם

אסף לוין:  אחד מכל חמישה ישראלים עוזר להורים המבוגרים שלו

אסף לוין:  אז אנחנו צריכים לדעת איך אנחנו משלבים את הסיוע הזה

אסף לוין:       אז אנחנו למעשה בנינו אפליקציה שעובדת ככה: במקרה של משפחת רבינוביץ', אם היה להם את האפליקציה שלי, השיחה לא הייתה מגיעה למשפחה, היא הייתה מגיעה אל הנכדה או אל הבת

אסף לוין:  הטלפון לא היה מופיע אצל אותו קשיש שמבקש את העזרה של הנכדה

אסף לוין:  הנכדה הייתה מקבלת שהנה, יש לנו טלפון מסבא אהוב שלנו

אסף לוין:  אז היא כבר יודעת לפתוח עיניים, ארבע עיניים, בהרבה יותר זהירות

אסף לוין:  והיא לא נתונה ללחץ ולאיומים של האנשים שמתקשרים, במיוחד ברוסית, מאוד תקיפים

אסף לוין:  ואז אנחנו יכולים לשמור, אם זה מתנדב של ביטוח לאומי או אדם שהוא בהחלט מישהו שהוא טוב לנו אנחנו מכירים אותו, יודעים במי מדובר

אסף לוין:  אנחנו יכולים לשמור את זה

אסף לוין:       למרות המערך של ההסברה ולמרות הפיילוטים ואגף קהילות של משטרת ישראל, עדיין אחד מכל ארבעה קשישים עובר הונאות

אסף לוין:  זה ההורים שלנו

אסף לוין:  אחד מכל ארבעה

אסף לוין:  מה אנחנו עושים עם סקופינג? מה שקורה בעוקץ הרוסי זה נקרא סקופינג

אסף לוין:  אני יכול להתקשר ואתם תראו על המסך שזה בנק פועלים

אסף לוין:  אז בטח שאני עונה לשיחה הזאת

אסף לוין:  ואחרי זה מתקשר מישהו ואומר עוד רגע מהמשטרה הולכים להתקשר

אסף לוין:  ומתקשרים ורואים על המסך שזה המשטרה

אסף לוין:  האפליקציה שלי לא מאפשרת את זה

אסף לוין:  ברגע שזה טלפון לא שמור השיחה לא מגיעה

אסף לוין:  אל מי השיחה הזאת כן תגיע? היא תגיע אל בנק פועלים, שתתריע שמר גולדשטיין כרגע ניסו להונות אותו

אסף לוין:  ניסו לזייף את המספר שלהם

אסף לוין:  אז איך אני אדע בסופו של דבר ליצור קשר עם משפחת גולדשטיין בצורה אמיתית? יש חייגנים

אסף לוין:  זה עובד דרך מחשבים, IT, חברת האשראי, ויזה

אסף לוין:  ישבנו עם המנהל הטכנולוגי שלהם

אסף לוין:  שני מחשבים בסך הכול, עליהם אני שם קוד

מירב כהן: רק לסיום, יש לך חצי דקה

אסף לוין: שורת הקוד הזאת יוצאת עם השיחות ונפגשת עם האפליקציה שלי, זה הזיהוי

אסף לוין:  רק שמר גולדשטיין היה מקבל טלפון הוא היה יודע בוודאות שזה הבנק או חברת אשראי או קופת חולים, שגם הייתה פה מנהלת של קופת חולים אמרו שעברה הונאות

אסף לוין:  אני מבקש את העזרה שלכם לקדם את האפליקציה הזאת

אסף לוין:  המטרה שלנו למנוע

אסף לוין:  היא מונעת

אסף לוין:  אני אשמח מאוד לשיתוף הפעולה

אסף לוין:  שוב, תודה רבה

אסף לוין:  גם לאילנה מזרחי, לוטם ככה פתחה את הדלת

מירב כהן: תודה אסף

מירב כהן:  תודה רבה

מירב כהן:  עוד מישהו כאן שלא נתתי לו לדבר? לוטם, את רוצה להתייחס?     

לוטם בכר: רק להוסיף שאני מזכירה מה שדיברנו בדיון הקודם וגם דיברתי עם יונתן לא מזמן

לוטם בכר:  איפה משרד התקשורת?     

מירב כהן: משרד התקשורת הגיע, הזמנו אותם

לוטם בכר: הנושא הזה, זה צריך להיפתר

מירב כהן: משרד התקשורת נמצא כאן? לא הגיעו

מירב כהן:  הוזמנו ולא הגיעו

מירב כהן:  אז באמת בחסות משרד התקשורת קורה שניתן לזייף בעצם את המספרים של המשטרה, של הבנק ושל גורמים מוסמכים אחרים

מירב כהן:  וכשהזקנים מקבלים את אותה שיחת טלפון זה נראה כאילו הם קיבלו מגורם מוסמך את הטלפון

מירב כהן:  וזה הכול תחת האחריות של משרד התקשורת, שלא מצא לנכון לבוא ולתת תשובה

מירב כהן:  אנחנו נזמין אותו גם לדיון הבא ונמצא את הדרך גם להעביר לו את חוסר התפקוד שלו בסוגייה מאוד פשוטה שהוא יכול לפתור

מירב כהן:  בבקשה, שם לפרוטוקול

ברהן מלדה: ברהן מלדה, משרד העלייה והקליטה

ברהן מלדה:  גם לנו יש מספר מוקד שאפשר לפנות אליו בכל פנייה

ברהן מלדה:  וחלק מהנפגעים הם עשויים להיות או עלולים להיות זכאים של מתן שירות על ידי המשרד

ברהן מלדה:  ואפשר לפנות בכל פנייה

ברהן מלדה:  ואם הוא זכאי הוא גם יקבל ליווי

ברהן מלדה:  יש לנו תוכנית שמלווה יחידים או משפחות בנושאים מגוונים

ברהן מלדה:  אז קל וחומר שהם יכולים בנושא הכלכלי הזה שבן אדם מבוגר שחי על קצבה

מירב כהן: אז אתה אומר יש ליווי, כשלצורך העניין האבא, האורח שלנו פה יכול היה לבוא ולקבל מכם ליווי?     

ברהן מלדה: אם הוא בשנת הזכאות שלו הוא יכול

ברהן מלדה:  עד 10 שנים הוא יכול

ברהן מלדה:  אבל במקרים מיוחדים גם אנחנו יכולים לאפשר שכן ייכנס

מירב כהן: מה סוג הליווי שאתם יודעים לתת? אתם יודעים לתת לו למשל ייצוג משפטי?     

ברהן מלדה: לא ייצוג משפטי, אבל ליווי לבנק, ליווי לכל מקום שהוא צריך

ברהן מלדה:  יש עובד סוציאלי ויש מלווה משפחות

מירב כהן: איך מגיעים אליכם? איך אנשים מגיעים אליכם?     

ברהן מלדה: יש לנו 11 מרחבים בפריסה ארצית

מירב כהן: אף אחד לא יודע על זה

מירב כהן:  שיהיה לך ברור, אף אחד לא יודע

מירב כהן:  אף אחד לא מגיע

מירב כהן:  אני טיפלתי עכשיו בדי הרבה אנשים

מירב כהן:  אף אחד לא העלה על הדעת את האפשרות לפנות למרחב של משרד הקליטה ולבקש ליווי

מירב כהן:  זה לא קיים

ברהן מלדה: אז אני אומר שיש ואפשר

מירב כהן: לא, סבבה

מירב כהן:  אבל אף אחד לא יודע

מירב כהן:  זה שיש בתיאוריה זה כואב לי הלב, כי יש אנשים שזקוקים לעזרה ואף אחד לא מלווה אותם

מירב כהן:  אז איך אנחנו מביאים את זה לידיעתם?      

ברהן מלדה: אנחנו מפרסמים בכל מקום אפשרי

ברהן מלדה:  ואני אוסיף אם יש למישהו אפשרות להוסיף את מספר המוקד

מירב כהן: מה מספר המוקד?     

ברהן מלדה: כוכבית 2994

ברהן מלדה:  פעיל חמישה ימים בשבוע מ-8:00 עד 16:00

ברהן מלדה:  אפשר להתקשר ואפשר להשאיר הודעה גם

ברהן מלדה:  ולקבוע תור

מירב כהן: טוב שאנחנו לפחות נכיר, שאנשים שפונים אלינו נפנה אותם

מירב כהן:  אבל, אני מציפה בעיה יותר רחבה מזה: בלתי אפשרי להתנהל מול כל כך הרבה מוקדים

מירב כהן:  לא שחס וחלילה יש בעיה פרטנית; כל הכבוד לכם על הפעילות

מירב כהן:  אבל ריבוי המוקדים והגורמים והמספרים – גורם לזה שאף אחד לא יודע כלום ואף אחד לא פונה לקבל עזרה

ברהן מלדה: ויש תוכנית שנקראת קליטה מיטיבה, שמלווה משפחות ויחידים

ברהן מלדה:  שהוא יכול במשך שנה לקבל ליווי

מירב כהן: טוב, זה מי שעכשיו עלה

מירב כהן:  אנחנו מדברים על אנשים ותיקים פה

מירב כהן:  טוב, עוד מישהו כאן באולם? לא

מירב כהן:  אז אני עוברת לזום

מירב כהן:  שלמה, בבקשה התייחסות קצרה שלך, ואנחנו מסכמים את הדיון

שלמה פרלוב: שלום גברתי, אני חוזר למה שאמרתי בסיום הישיבה הקודמת

שלמה פרלוב:  מוקדים מוקדים, מספרים

שלמה פרלוב:  הקשיש מנטלית לא יכול להתמודד עם כל כך הרבה מספרים

שלמה פרלוב:  ומניסיון, כל מוקד שולח אותו למישהו אחר

שלמה פרלוב:  החל מ-8840 שגברתי מכירה את זה וזה ממשיך, תפנה להוא, להוא

שלמה פרלוב:  בקיצור, העוקץ מבוצע

שלמה פרלוב:       מה שאני מבקש ואני לא אשתמש במילים, אני מבקש עוד פעם, שהרשות להגנת הצרכן תואיל לפנות לשר ולבקש את האמצעי

שלמה פרלוב:  רק הסברה כמו שגברתי אמרה

שלמה פרלוב:  ואני קיבלתי חומר מגברתי באמצעות העוזרת שלה, ברוסית, ופרסמנו את זה

שלמה פרלוב:  אבל זה חייב להיות ברמה הלאומית

שלמה פרלוב:  הסברה בערוץ 9, שזה כרגע המכשיר הכי יעיל

שלמה פרלוב:  ולא להגיד בישיבה הבאה אנחנו נערכים

שלמה פרלוב:  כל אחד נערך

מירב כהן: לא, הם דווקא אמרו שהם עושים פה, שמתוכננים קמפיינים ברוסים

מירב כהן:  רק יהיה קמפיין של המשטרה זה אחד, של בנק ישראל זה שתיים

מירב כהן:  אנחנו רואים שיש פה משרד הקליטה

שלמה פרלוב: אנחנו צריכים דבר אחד, קמפיין אחד בשפה הרוסית עם עוקץ רוסי

שלמה פרלוב:  ואצל דוברי רוסית

שלמה פרלוב:  ולא תוכניות

שלמה פרלוב:  אני כמעט בטוח שבישיבה הבאה עוד פעם אנחנו נדבר על תוכניות וזה

מירב כהן: נכון

מירב כהן:  תודה רבה לך

מירב כהן:  תודה

מירב כהן:  אני רק אגיד שאנחנו דיברנו פה על המקרים שהגיעו ללשכתי בכל הנוגע לעוקץ רוסי

מירב כהן:  יש עוד הרבה מאוד סוגים אחרים של עוקצים שגם מופנים כלפי אנשים מבוגרים ומנצלים את השעה

מירב כהן:  אתה רוצה רגע לתת? וכשאני מבקשת למצות עד סוף החודש את המקרים השונים, אני רוצה לעשות סדר בכל הפניות ולראות מה קיבל מענה ומה לא

מירב כהן:  לא רק העוקץ הרוסי

מירב כהן:  אתה רוצה להציג את האחרים?      

נתן פלד: אז בין היתר הגיעו שלושה מקרים נפרדים לגבי חברה בשם אמבולן, גם עליה דובר לפני חודש

נתן פלד:  זאת חברה שנותנת שירותים של לחצני מצוקה רפואיים לגיל השלישי

נתן פלד:  אני חושב שבפעם הקודמת הייתה לנו פנייה אחת

נתן פלד:  מאז התווספו עוד שתיים

נתן פלד:  גם, בלי פרסום, פשוט הגיעו אלינו

נתן פלד:  אני מניח שהמספרים הרבה יותר גבוהים, גם לפי זה שקיימת תביעה ייצוגית נגדם

נתן פלד:       בשבוע שעבר גילינו שהם גם זכו במכרז של אגף שיקום במשרד הביטחון

נתן פלד:  הפיקוח על הבנקים נכנס גם לסיפור, לבדוק אותם

נתן פלד:  כי יש פה עניין של גם המשכי סליקה שלהם וקושי בהפסקת הוראות קבע

נתן פלד:  שזה מה שהם עושים זה בעצם חברה שנותנת שירותים במנוי חודשי בעלות של 55-60 שקלים בחודש

נתן פלד:  שעל זה חותמים

נתן פלד:  ומסתבר שלא מעט לקוחות מגלים כשהם בודקים בחיובים שלהם בין חיובים כפולים, למשל חייבו אותם פעמיים באותו חודש, ועד חיובים עודפים של אלפי שקלים

נתן פלד:  הגיעו לנו המקרים שנעים בין 200 שקלים ל-10,000 שקלים שגבו בניגוד להסכם ביניהם

נתן פלד:  החברה אחרי הרבה מאוד מאמצים להשיג אותם כן עונה וכן מודה שעשתה טעות

נתן פלד:  ומבטיחה להחזיר כספים ולא החזירה עדיין כספים באף אחד מהמקרים שהועברו על ידי הלשכה שלך

נתן פלד:  יש לנו פה שלושה מקרים שהגיעו אלייך

נתן פלד:       עוקץ פדיון הפנסיות, גם על זה דובר בישיבה הקודמת

נתן פלד:  זו תופעה שגם בשיחה עם מי שמייעץ בהתנדבות לנפגעים של העוקץ הזה ממש נמצאת בפריחה

נתן פלד:  הוא אומר שאי אפשר כמעט להיכנס לאינסטגרם בלי לראות פרסומות שמציעות לך למשוך את כספי הפנסיה שלך

נתן פלד:       עוד סוג של הונאה זה הצעה של שירות פלטינום, שהוא לכאורה מטעם קופת חולים כללית, אבל הוא לא מטעם קופת חולים כללית

נתן פלד:  פעם שעברה הייתה תלונה אחת כשדיברנו על זה לפני חודש

נתן פלד:  מאז הגיעה עוד תלונה, גם נפרדת

נתן פלד:  אני מבין שקופת חולים כללית הגישה תלונה על הסיפור הזה

נתן פלד:  גם נעשתה אליהם עוד פנייה לראות איך הם ממשיכים את הטיפול הזה

נתן פלד:  כי בסופו של דבר פונים ללקוחות שלהם עם מידע על הלקוח

נתן פלד:  הם יודעים במי מדובר, שם, גיל, מגורים, סטטוס משפחתי

נתן פלד:  ומציעים להם לכאורה את אותו שירות שהם כבר מנויים עליו, שירות פלטינום מטעם כללית, במחיר זול יותר

נתן פלד:  כשהבן אדם בצד השני מבין שהוא מדבר עם נציג של קופת חולים כללית, כשבעצם מדובר על שירות פלטינום שלא קשור בשום צורה לקופת חולים כללית

נתן פלד:  אנשים מתקשרים בגובה של מאות שקלים בחודש ובלי לקבל בעצם שום דבר ועם כפל ביטוחים

נתן פלד:       יש עוד כמה מקרים פרטניים שהגיעו, שאולי הרלוונטי ביותר ביניהם זה משהו שנקרא עוקץ טכנאי הוט

נתן פלד:  הוא מאוד מזכיר את המאפיינים של העוקץ הרוסי

נתן פלד:  מתקשרים, במקום להציג את עצמך כנציג של המשטרה או של הסייבר בבנק, בן אדם בצד השני מציג את עצמו כטכנאי של הוט, שמבקש לבדוק את מהירות הגלישה

נתן פלד:  ועל ידי חיבור מרחוק גם מבצע פעולות בחשבון של הקורבן

נתן פלד:  הגיע מקרה אחד, אבל לפי איך שזה תואר, אין ספק שזה דפוס שקורה בהרבה מאוד מקרים

נתן פלד:       יש חברה שנקראת המרכז למימוש נכסים, שבעצם נתנה לקורבן להבין שמדובר ברשות המיסים

נתן פלד:  גבו ממנו כספים

נתן פלד:  החברה הסכימה להעביר את הכסף חזרה, אבל בינתיים לא עשתה את זה

נתן פלד:  שוב, אחרי פנייה שלך

נתן פלד:  אלו המקרים

מירב כהן: בקיצור, רגע לסכם את זה, יש מלא שיטות של נוכלים

מירב כהן:  בשורה התחתונה, אם נצליח לייצר, כמובן המשטרה התפקיד שלה הכי חשוב, כי אלה גנבים

מירב כהן:  וכקו שני אנחנו צריכים הגנה של המערכת הבנקאית שבסוף לוקחים ממנה את הכסף

מירב כהן:  ואם היא תדע לזהות הונאות זה יכול לחסוך הרבה מאוד עוגמת נפש

מירב כהן:  אז אני מסכמת ברשותכם

אניטה יצחק: אני אתייחס רק לפני

אניטה יצחק:  הרבה מאוד מהמקרים שאתה מעלה כאן הם מקרים שלנו שנחקרים על ידי הרשות להגנת הצרכן ועל חלק מהם גם הטלנו עיצומים

מירב כהן: זה לא עוזר, זה ממשיך

אניטה יצחק: וגם כשזה ממשיך אנחנו על זה ואנחנו ממשיכים

אניטה יצחק:  דרך אגב, החקירות שהזכרנו קודם מאוד-מאוד יעזרו לנו גם לתפוס את האנשים ולעצור את התופעה דרך אותם אנשים שעוברים מחברה לחברה

אניטה יצחק:  אז לנו חשוב גם לקבל את הפניות אלינו

אניטה יצחק:  כי הרוב הגדול מגיע אלינו, אבל יש כאן כמה דברים שהם לא מוכרים

מירב כהן: נעביר לכם את הכול

ליאן רצון: אני יכולה להוסיף משהו?     

מירב כהן: כן, בבקשה

ליאן רצון: הפנייה לבנק ישראל היא גם לא כל כך פשוטה, כי הם בעצם דורשים התייחסות של הבנק עצמו למקרה

ליאן רצון:  אז זה שפניתי לבנק ישראל, דרשו התייחסות של בנק פועלים, מכתב

ליאן רצון:  בנק הפועלים לא מתייחס

ליאן רצון:  אז קשיש שאין לו ילדים ולא מבין מה לעשות, גם לא בטכנולוגיה, אין לו מה לעשות עם זה

ליאן רצון:  הוא פשוט יישאר חסר אונים

מירב כהן: שזו דאגה גדולה, כי באמת אני בטוחה שעל כל אחד כזה כאן שפנה אליי יש הרבה מאוד אנשים אחרים שלא קיבלו מענה כי הם לא ידעו למי לפנות

ליאן רצון: אז זה שפניתי לבנק ישראל ופניתי לבנק הפועלים, שלא התייחסו – שם זה נגמר בעצם

יהושע רבינוביץ: אפשר להוסיף קצת?     

מירב כהן: כן

מירב כהן:  תוסיף ואז עודדה תתייחס

יהושע רבינוביץ: יש כאלו בפנסיה

יהושע רבינוביץ:  אז אני היה לי קופה הזאת בחברה מגדל

יהושע רבינוביץ:  בסדר, עשו מיטיב

יהושע רבינוביץ:  אני לא זוכר, 20 שנה אני אקבל את הסכום של הפנסיה אם אני, אם אני אמות, אז אשתי תקבל 40% מהפנסיה שלי

יהושע רבינוביץ:  אז יצא הפוך

יהושע רבינוביץ:  כמה היינו, לא ניסיתי, אי אפשר להחליף אותה

יהושע רבינוביץ:  אסור

מירב כהן: עוד בעיה

מירב כהן:  עודדה ואז אני אסכם

עודד פורר: קודם כל, כל הפניות שהן מועברות באמצעותך, מה שתיארת זה באמת השיטה הרגילה שאנחנו עובדים בה בפניות

עודד פורר:  אנחנו נותנים קודם כל, מפנים, השיטה היא שקודם כל הבנק צריך להשיב לפונה

עודד פורר:  ואם הפונה לא מרוצה או שלא קיבל תשובה תוך 45 ימים אז הוא יכול לפנות אלינו

עודד פורר:  זה לא שהוא נשאר חסר אונים

ליאן רצון: איך קשיש שלא מבין בכלל במחשבים וטכנולוגיה יכול לדעת את זה?      

עודד פורר: אפשר לפנות אלינו גם בדואר

עודד פורר:  זאת אומרת, אנחנו לא חסומים לפניות בדואר

מירב כהן: בקיצור, זה קשה

מירב כהן:  זה בכלל נס שמישהו פנה אליכם

ליאן רצון: הם לא יודעים שיש בנק ישראל

מירב כהן: כן, זה נכון, אנשים אבודים

מירב כהן:  אבודים

מירב כהן:  לא יודעים למי לפנות באופן כללי

מירב כהן:  כן? זה קשה, זו אוכלוסייה חלשה

מירב כהן:  אבא שלי לא היה יודע לעשות את זה

מירב כהן:  אז אני מסכמת

מירב כהן:       אני מבקשת, אנחנו נעשה ריכוז היום, ויונתן יעביר לכם מלשכתי את כל הפניות שלנו לגורמים השונים: הרשות לסחר הוגן, הבנקים המסחריים ובנק ישראל

מירב כהן:  לדעתי רוב הדברים כבר אצלכם, אבל נעשה סדר לוודא שגם המקרים החדשים שהגיעו, הכול יהיה מסודר

מירב כהן:  בואו נעשה מאמץ עד סוף החודש הנוכחי למצות את הטיפול בזה, כי המצוקה הכלכלית היא אדירה

מירב כהן:  שמעתם את מישל, לאנשים פשוט אין כסף בסיסי למחייה

מירב כהן:       החלק השני זה שסיכמנו על שני החוקים שעולים עד ה-4 בפברואר לוועדת שרים לחקיקה

מירב כהן:       נושא הקלטת שיחות: אני רק אסביר, זה שכל שיחה של מכר מרחוק תהיה מוקלטת

מירב כהן:  ואז הבן אדם יהיה לו הוכחה מה באמת הובטח לו

מירב כהן:  והעניין השני זה הפסקת הסליקה

מירב כהן:  שברגע שיש חברה שאנחנו מזהים שיש עליה הרבה תלונות, אז אפשר יהיה לעצור את החמצן

מירב כהן:  הבנק לא ייתן לה יותר שירותי סליקה

מירב כהן:  אלה שני חוקים שסיכמנו עליהם עד ה-4

מירב כהן: 2

מירב כהן:       בעוד חודש אנחנו נעשה פגישת המשך ונקבל עדכון על החוקים הבאים בתור: מסירת מסמך עיקרי העסקה בשפה שבה נעשתה הפנייה השיווקית

מירב כהן:  חובת דיווח זה החוק השני

מירב כהן:  החוק השלישי זה עיצומים על מנהל

מירב כהן:  עיצומים על מנהל זה שברגע שמוצאים חברה שהפרה הוא לא יוכל יותר להתחבא מאחורי חברה בעירבון מוגבל ואז לא להחזיר את הכספים

מירב כהן:  שזה מה שקורה היום

מירב כהן:  הם בעצם סוגרים חברה ופותחים חברה אחרת וככה לא משלמים גם את הקנסות

מירב כהן:  אז אלו שלושת החוקים לנגלה השנייה

מירב כהן:       משרד התקשורת, אני מבקשת, הם שלחו לנו התייחסות כתובה קצרה שקראתי עכשיו

מירב כהן:  היא לא פותרת לי את הבעיה ולא נותנת לי מענה

מירב כהן:  אני מבקשת שנציג משרד התקשורת יגיע לדיון הבא וייתן פתרון לבעיה שמתקשרים מטלפונים של משטרה ובנקים וגופים מוסדיים ובכך מבססים את ההתחזות בפני זקנים

מירב כהן:  אז שייתנו לזה מענה

מירב כהן:       אני אגיד משהו שאין לי, זה משהו שרק משרדי ממשלה יכולים לעשות

מירב כהן:  צריך קמפיין ממוקד בשפה הרוסית, עם מוקד אחד, ברור

מירב כהן:  בכלל זקנים צריכים מוקד אחד ואנחנו רואים פה שיש בשפה הרוסית ממש עטים על האוכלוסייה הזאת שמסומנת כטרף קל

מירב כהן:       אנחנו נתראה שוב בעוד חודש ואני מקווה שיהיו בשורות גם בעניין הטיפול במקרים הפרטניים, גם בעניין החקיקה וגם העבודה מול משרדי הממשלה

מירב כהן:  תודה רבה, אני נועלת את הדיון